สังคมข่าวหุ้น
*... ดัชนีตลาดหุ้นไทยปิดที่ระดับ 1,359.58 จุด เพิ่มขึ้น 11.72 จุด มูลค่าการซื้อขาย 41,354.56 ล้านบาท ติดตามสถานการณ์การแพร่ระบาดไวรัสโควิด-19 การทยอยประกาศงบฯ ของกลุ่มแบงก์ต่อไป และติดตามความคืบหน้าของการปรับครม. รวมถึงตัวเลขส่งออกของไทยที่จะออกวันที่ 22 ก.ค.นี้ และเกาะติดความสัมพันธ์ระหว่างสหรัฐฯ และจีนอย่างใกล้ชิด ...
19 ก.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,359.58 จุด เพิ่มขึ้น 11.72 จุด มูลค่าการซื้อขาย 41,354.56 ล้านบาท ติดตามสถานการณ์การแพร่ระบาดไวรัสโควิด-19 การทยอยประกาศงบฯ ของกลุ่มแบงก์ต่อไป และติดตามความคืบหน้าของการปรับครม. รวมถึงตัวเลขส่งออกของไทยที่จะออกวันที่ 22 ก.ค.นี้ และเกาะติดความสัมพันธ์ระหว่างสหรัฐฯ และจีนอย่างใกล้ชิด …
*… STI ราคาล่าสุดพุ่ง 11.19% มาปิดที่ 7.45 บาท รับคาดการณ์งบไตรมาส 2/2563 จะมีกำไร 39.56 ล้านบาท เพิ่มขึ้น 116.70% เนื่องจากเริ่มรับรู้การซื้อกิจการของ AEC 63.75% ตั้งแต่เดือน พ.ค.เป็นต้นไป พร้อมเชียร์ “ซื้อ” อัพมูลค่าพื้นฐานปี 2563 เป็น 8.26 บาท ด้านผู้บริหารคาดภาพรวมรายได้ปีนี้เติบโตแบบก้าวกระโดดประมาณ 140% จากปีก่อน เนื่องจากปัจจุบันมีแบ็กล็อกประมาณ 4,500 ล้านบาท สิ้นปีน่าจะเพิ่มเป็น 5,000 ล้านบาท ทยอยรับรู้รายได้ประมาณ 4 ปี …
*… BJCHI แย้มอยู่ระหว่างการเจรจากับลูกค้าปัจจุบัน คาดว่ามีโอกาสได้รับงานเพิ่มเติมในอุตสาหกรรมก๊าซและเหมืองแร่อีก 15-20% จากมูลค่าโครงการเดิม ปัจจุบันโชว์แบ็กล็อกสูงถึง 4,200 ล้านบาท เป็นระดับสูงสุดในรอบ 5 ปี ทำให้เชื่อว่าจะสามารถเติบโตได้อย่างต่อเนื่องภายใต้สภาวะเศรษฐกิจในปัจจุบันที่อยู่ในช่วงชะลอตัว น่าจะส่งผลให้ผลประกอบการปีนี้โดดเด่นไม่ใช่น้อย …
*… โควิด-19 พ่นพิษ CPALL ผู้ดำเนินธุรกิจร้านสะดวกซื้อเซเว่น-อีเลฟเว่น (7-ELEVEN) โบรกฯ คาด CPALL ไตรมาส 2/2563 จะขาดทุนสุทธิ 81 ล้านบาท เนื่องจากธุรกิจร้านสะดวกซื้อที่อ่อนแอลงจากการล็อกดาวน์ รวมถึงอัตราการเติบโตของยอดขายสาขาเดิม (SSSG) ของธุรกิจร้านสะดวกซื้อจะลดลง 21% บวกกับอัตรากำไรที่ลดลงจากสินค้าพร้อมทานซึ่งมีอัตรากำไรสูงมียอดขายที่ลดลง นอกจากนี้ยังมี delivery cost ที่เพิ่มขึ้น พร้อมปรับลดราคาเป้าหมายลงเป็น 79 บาท แต่ยังมองว่าเป็นโอกาสที่จะเข้าซื้อสะสม …
*… TRUE แจกจริง!!! ล่าสุดแจกสร้อยคอทองคำมูลค่า 10,000 บาท แก่ผู้โชคดีกลุ่มแรก 10 คน จากแคมเปญ “เติมทรูลุ้นล้าน” สำหรับลูกค้า ทรูมูฟ เอช ระบบเติมเงินที่ร่วมสนุกกับแคมเปญฯ จากการเติมแพ็กเสริมเน็ตหรือโทรทุก 30 บาท จะรับทันที 1 สิทธิ์ และพิเศษยิ่งขึ้น รับสิทธิ์เพิ่มเป็น 3 เท่า เมื่อเติมแพ็กเสริมผ่านแอปฯ ทรูมันนี่ และทรูไอดี ตั้งแต่ 11 มิ.ย.-11 ส.ค. 2563 โดยจับรางวัลทั้งหมด 8 ครั้ง …
*… “ซิลิคอน คราฟท์ เทคโนโลยี หรือ SICT” บริษัทนวัตกรรมชั้นนำในไทยและเอเชียตะวันออกเฉียงใต้ ด้านการออกแบบ พัฒนา และจำหน่ายแบบวงจรรวม หรือไมโครชิพ สำหรับอุปกรณ์ระบุรหัสประจำตัวสัตว์ด้วยคลื่นวิทยุ เตรียมเสนอขายหุ้นไอพีโอ จำนวน 100 ล้านหุ้น ระหว่างวันที่ 21-23 ก.ค. ราคาหุ้นละ 1.38 บาท มีความน่าสนใจมาก เพราะคิดเป็นส่วนลดกว่า 40% มี P/E ratio อยู่ที่ 14.66 เท่า จากปัจจุบันค่าเฉลี่ย P/E ratio ของกลุ่มเทคโนโลยีจะอยู่ที่ประมาณ 27.36 เท่า ก่อนเข้าเทรดในตลาดหลักทรัพย์ mai วันที่ 30 ก.ค.นี้ ด้านพื้นฐานธุรกิจสดใส ตั้งเป้าเติบโต 2 เท่าใน 4 ปีข้างหน้า จาก 4 กลุ่มธุรกิจ คือ ไมโครชิพสำหรับระบบกุญแจสำรองอิเล็กทรอนิกส์ยานยนต์ ไมโครชิพสำหรับระบบลงทะเบียนสัตว์ ไมโครชิพสำหรับระบบเข้า-ออกสถานที่ และระบบการอ่านข้อมูล และไมโครชิพอื่น ๆ …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น.